ADMINISTRATIVE ORDNINGER for handelen med tekstilvarer mellem Det Europæiske Fællesskab og Republikken Singapore

VERBALNOTE

Generaldirektoratet for Forbindelser med Tredjelande i Kommissionen for De Europæiske Fællesskaber har den ære over for Republikken Singapores mission ved De Europæiske Fællesskaber at henvise til den aftale mellem Republikken Singapore og Fællesskabet om handel med tekstilvarer, som har fundet anvendelse siden den 1. januar 1987, forlænget ved brevveksling, som har fundet anvendelse siden den 1. januar 1992, og yderligere forlænget ved brevveksling af 26. november 1992.

Med henblik på at sikre en gnidningsløs og effektiv gennemførelse af aftalen om integrering af tekstil- og beklædningssektoren i de GATT-regler og -procedurer, der er forhandlet som led i Uruguay-runden under GATT, skal Kommissionen herved meddele Republikken Singapores myndigheder, at den til Kontrolorganet for Tekstiler agter at anmelde de bestemmelser, der er opført på vedlagte liste, og som er indeholdt i ovennævnte aftale om handel med tekstilvarer, som administrative ordninger som omhandlet i artikel 2, stk. 17, i Uruguay-rundens tekstilaftale.

Generaldirektoratet ville være Dem taknemmelig, hvis Deres myndigheder snarest muligt kunne bekræfte, at de er indforstået med indholdet af denne anmeldelse.

Generaldirektoratet for Forbindelser med Tredjelande vil gerne benytte lejligheden til på ny at forsikre Republikken Singapores mission ved De Europæiske Fællesskaber om sin mest udmærkede højagtelse.

Bruxelles, . . .

Bestemmelser i aftalen mellem Det Europæiske Økonomiske Fællesskab og Republikken Singapore om handel med tekstilvarer, paraferet i Bruxelles den 28. juni 1986, ændret ved aftale i form af brevveksling om ændring af aftalen mellem Det Europæiske Økonomiske Fællesskab og Republikken Singapore om handel med tekstilvarer, paraferet i Bruxelles den 26. november 1992, der skal anmeldes som administrative ordninger i henhold til artikel 2, stk. 17, i Uruguay-rundens tekstilaftale

>TABELPOSITION>

VERBALNOTE

Republikken Singapores mission ved De Europæiske Fællesskaber tillader sig herved at henvende sig til Generaldirektoratet for Forbindelser med Tredjelande i Kommissionen for De Europæiske Fællesskaber med henvisning til Generaldirektoratets verbalnote nr. 20827 af 22. december 1993 og med henvisning til den aftale vedrørende tekstilvarer, der har været i kraft mellem Republikken Singapore og Fællesskabet siden den 1. januar 1987, og som blev forlænget ved brevveksling fra 1. januar 1992 og yderligere forlænget ved brevveksling af 26. november 1992.

Singapores Trade Development Board har mærket sig, at Kommissionen agter at anmelde visse bestemmelser i ovennævnte aftale vedrørende tekstilvarer for Kontrolorganet for Tekstiler (TMB) som administrative ordninger som omhandlet i artikel 2, stk. 17, i Uruguay-rundens tekstilaftale. Singapores Trade Development Board er af den opfattelse, at artikel 7 i ovennævnte aftale også falder ind under artikel 2, stk. 17, i Uruguay-rundens tekstilaftale.

Singapores Trade Development Board har forstået, at de bilaterale tekstilordninger, der er indgået mellem De Europæiske Fællesskaber og de forskellige eksportlande, alle er affattet mere eller mindre ens. Singapores Trade Development Board vil derfor gerne have oplyst, om Kommissionen agter at anmelde de samme bestemmelser i Fællesskabernes øvrige tekstilaftaler for kontrolorganet. Singapores Trade Development Board vil også gerne have oplysning om den planlagte tidsplan for Kommissionens anmeldelse til kontrolorganet.

Singapores Trade Development Board skal hermed på ny bekræfte, at den aftale, som Det Europæiske Fællesskabs og Singapores tekstilforhandlere nåede frem til vedrørende bestemmelserne i artikel 12 i ovennævnte aftale, og som fremgår af det fortrolige godkendte protokollat, der blev undertegnet den 26. november 1992, og den fortrolige brevveksling af samme dato, forbliver uændret.

Republikken Singapores mission vil gerne benytte lejligheden til på ny at forsikre Generaldirektoratet for Forbindelser med Tredjelande om sin mest udmærkede højagtelse.

Bruxelles, . . .

VERBALNOTE

Generaldirektoratet for Forbindelser med Tredjelande i Kommissionen for De Europæiske Fællesskaber skal herved over for Republikken Singapores mission ved De Europæiske Fællesskaber henvise til missionens verbalnote nr. 030/94 vedrørende den aftale mellem Republikken Singapore og Fællesskabet om handel med tekstilvarer, som har fundet anvendelse siden den 1. januar 1987, og hvis gyldighedsperiode forlængedes ved brevveksling, som paraferedes den 26. november 1992.

Generaldirektoratet erklærer sig indforstået med det af Singapore Trade Development Board fremsatte forslag om, at artikel 7 i ovennævnte aftaler også indgår i anmeldelsen af administrative ordninger, som omhandlet i artikel 2, stk. 17, i WTO-aftalen om tekstilvarer og beklædningsgenstande.

Endvidere vil Generaldirektoratet gerne bekræfte, at Kommissionen agter til WTO at anmelde de samme bestemmelser indeholdt i alle andre bilaterale aftaler, som Fællesskabet har indgået i henhold til MFA. Kommissionen har til hensigt at anmelde sådanne administrative ordninger til WTO's sekretariat inden den 1. oktober 1994.

Generaldirektoratet bekræfter, at den forståelse, som De Europæiske Fællesskabers og Singapores tekstilforhandlere nåede frem til vedrørende bestemmelserne i artikel 12 i ovennævnte aftale, som optaget i det fortrolige godkendte mødeprotokollat, der undertegnedes den 26. november 1992, og den fortrolige brevveksling af samme dato, forbliver uændret.

Generaldirektoratet for Forbindelser med Tredjelande vil gerne benytte lejligheden til på ny at forsikre Republikken Singapores mission om sin mest udmærkede højagtelse.

Bruxelles, . . .